News | Tshepiso Mokoena
Deaf footballers struggle
Tshepiso Mokoena set up the ”Donate a soccer Boot Campaign Joshua 8 | Beibele Inthaneteng | Phetolelo ya Lefase le Lefsa
8 Jehofa a re go Joshua: “O se ke wa boifa goba wa tšhoga.+ Tsoga o itšeele bahlabani ka moka o rotogele Ai. Tseba gore ke gafetše kgoši ya Ai le batho ba yona le motse wa yona le naga ya yona seatleng sa gago.+
2 Ai le kgoši ya yona o di dire tšeo o di dirilego Jeriko le kgoši ya yona.+ Le ithopele feela dithebola tša yona le diruiwa tša yona.+ Le ba laleleng ka morago ga motse.”+
3 Ka gona Joshua le bahlabani+ ka moka ba rotogela Ai, gomme Joshua a kgetha banna ba dikete tše masometharo (30 000), bona bagale,+ a ba roma e le bošego.
4 A ba laela a re: “Tsebang gore le laletše+ motse ka morago. Le se ke la ya kgole kudu le wona, gomme ka moka ga lena le dule le itokišitše.
5 Ge e le nna le batho ka moka bao ba nago le nna, re tla batamela motse. E tla re ge ba etšwa go re gahlanetša go etša peleng,+ ra tšhaba.
6 Ba tla re kitimiša go fihla re ba ntšheditše kgole le motse, ka ge ba tla re: ‘Ba re tšhaba go etša peleng.’+ Rena re tla tšhaba.
7 Ke moka lena le tla tšwa moo le bego le laletše gona la thopa motse; Jehofa Modimo wa lena o tla o gafela diatleng tša lena.+
8 E tla re gateetee ge le thopile motse, le o tšhume ka mollo.+ Le dire go ya kamoo lentšu la Jehofa le laetšego ka gona. Tsebang gore ke kamoo ke le laetšego ka gona.”+
9 Ka morago ga moo Joshua a ba roma ba ya lefelong leo ba bego ba tla lalela go lona gomme ba dula magareng ga Bethele le Ai go ya ka bodikela bja Ai, mola Joshua yena bošegong bjoo a ile a dula le bahlabani ba bangwe.
10 Ke moka Joshua a tsoga ka masa+ a lekola bahlabani gomme a rotoga, yena le banna ba bagolo ba Isiraele, ba etile bahlabani pele ba eya Ai.
11 Bahlabani+ ka moka bao ba bego ba na le yena ba rotoga ba leba motseng gomme ba lebana le wona, ba hloma mešaša ka leboa la Ai, gomme gare ga bona le Ai e be e le moedi.
12 Nakong yeo a tšea banna ba ka bago dikete tše hlano (5 000) a ba laela gore ba lalele+ magareng ga Bethele+ le Ai, go ya ka bodikela bja motse.
13 Ka gona bahlabani ba hloma mešaša e mentši go yela ka leboa la motse,+ ba bangwe ka moka ga bona ba e hloma go yela ka bodikela bja wona+ gomme bošegong bjoo Joshua a ya gare ga moedi.
14 Ya re gateetee ge kgoši ya Ai e bona seo, ke moo batho ba motse, kgoši le bahlabani ba yona, ba ilego ba akgofa ba tsoga ka masa ba yo lwa le Baisiraele ka nako e beilwego kua leganateng. Ge e le kgoši, yona e be e sa tsebe gore e laletšwe ka morago ga motse.+
15 Ge Joshua le Baisiraele ka moka ba itira eka ba fentšwe,+ ba ile ba tšhaba ka tsela e yago lešokeng.+
16 Ka nako yeo setšhaba ka moka seo se bego se le motseng sa bitšwa gore se ba rakediše, sa rakediša Joshua gomme sa ntšhetšwa kgole le motse.+
17 Go be go se na motho yo a šetšego Ai le Bethele yo a bego a se a tšwa gore a rakediše Baisiraele, ba ile ba tlogela motse o ahlame ge ba rakediša Baisiraele.
18 Bjale Jehofa a re go Joshua: “Emiša lerumo leo le lego seatleng sa gago o šupe Ai,+ gobane ke tla e gafela seatleng sa gago.”+ Ke moka Joshua a emiša lerumo leo le lego seatleng sa gagwe a šupa motse.
19 Bao ba bego ba laletše ba tsoga ka go akgofa moo ba bego ba le gona, ba kitima nakong ya ge Joshua a emišitše seatla sa gagwe gomme ba tsena motseng ba o thopa.+ Ke moka ba akgofa ba o tšhuma ka mollo.+
20 Batho ba Ai ba retologa ke moka ba bona muši wa motse o hlatlogela godimo gomme go be go se moo ba ka tšhabelago gona. Batho bao ba bego ba tšhabela lešokeng ba retologela go barakediši ba bona.
21 Ge Joshua le Baisiraele ka moka ba bona gore bao ba bego ba laletše+ ba thopile motse le gore muši wa motse o a hlatloga, ba retologa ba bolaya batho ba Ai.
22 Ke moka ba bangwe ba tšwa motseng gore ba yo ba gahlanetša, Baisiraele ba tsenya batho ba Ai gare, ba ba pota ka mahlakoreng ka bobedi gomme ba ba bolaya go fihlela go se mophologi goba mophonyokgi yo a šetšego go bona.+
23 Ba swara kgoši+ ya Ai e phela ba e tliša go Joshua.
24 Ya re ge Baisiraele ba feleletša go bolaya badudi ka moka ba Ai nageng, gona lešokeng leo ba Ai ba bego ba ba rakedišetša go lona, ba Ai ka moka ba bolawa ka bogale bja tšhoša go fihla ba fela. Ka morago ga moo Baisiraele ka moka ba boela go bao ba šetšego Ai gomme ba ba bolaya ka bogale bja tšhoša.
25 Bohle bao ba ilego ba bolawa letšatšing leo, go tloga ka monna go fihla ka mosadi, ya ba ba dikete tše lesomepedi (12 000), e lego batho ka moka ba Ai.
26 Joshua ga se a buša seatla seo a bego a emišitše lerumo+ ka sona go ba go fihla ge a fedišitše badudi ka moka ba Ai.+
27 Baisiraele ba ithopetše feela diruiwa le dithebola tša motse woo, go ya ka lentšu la Jehofa leo a bego a le laetše Joshua.+
28 Ke moka Joshua a fiša Ai a e dira mmoto wa neng le neng,+ ya ba e šwalalantšwego go ba go fihla lehono.
29 Joshua a fega kgoši ya Ai+ koteng go fihla mantšiboa;+ ge letšatši le yo sobela Joshua a ntšha taelo, ke moka ba fegolla setopo+ sa kgoši ya Ai koteng ba se lahlela mojakong wa kgoro ya motse ba se kgobelela ka mokgobo o mogolo wa maswika, wo o sa dutšego o le gona go ba go fihla lehono.
30 Ke moo Joshua a ilego a agela Jehofa Modimo wa Isiraele aletare+ Thabeng ya Ebala,+
31 go etša ge Moshe mohlanka wa Jehofa a be a laetše bana ba Isiraele, ka ge go ngwadilwe pukung ya molao+ wa Moshe gwa thwe: “E be aletare ya maswika ao a sa betlwago ka sedirišwa sa tšhipi”;+ ba direla Jehofa dibego tša go fišwa le dihlabelo tša mohlakanelwa godimo ga yona.+
32 Ke moka godimo ga maswika a ngwalolla+ molao wa Moshe woo Moshe a bego a o ngwadile pele ga bana ba Isiraele.+
33 Baisiraele ka moka le banna ba bona ba bagolo+ le bahlankedi gotee le baahlodi ba bona, ba na le badiiledi gotee le bao ba tswaletšwego nageng,+ ba be ba eme ka mahlakoreng ka bobedi a Areka ka pele ga baperisita,+ e lego Balefi, bao ba rwelego areka ya kgwerano ya Jehofa.+ Seripa se sengwe sa bona se be se eme go lebana le Thaba ya Geritsima+ gomme se sengwe se lebane le Thaba ya Ebala,+ (go etša ge Moshe mohlanka wa Jehofa a ile a laela,)+ gore go šegofatšwe+ batho ba Isiraele pele.
34 Ka morago ga moo a bala ka go hlaboša mantšu ka moka a molao,+ a tšhegofatšo+ le a thogako,+ go ya ka tšohle tšeo di ngwadilwego pukung ya molao.
35 Gwa se be le lentšu letee mantšung ka moka ao Moshe a bego a a laetše leo Joshua a sa kago a le bala ka go hlaboša pele ga phuthego ka moka ya Baisiraele,+ yeo e bego e akaretša basadi,+ bana+ gotee le badiiledi+ bao ba bego ba sepela le bona.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D6%26Chapter%3D8%26wtlocale%3DSE%26srcid=share⊂ject=Bala Beibele Inthaneteng